Man gevonnis na hy vrou martel, verkragArgieffoto Ao. Matthews Nkoadi, woordvoerder van die polisie, het gesê Steve Tshikane (57) van Ga-Rankuwa is vroeër vandeesweek tot 15 jaar tronkstraf gevonnis op aanklag van ontvoering, 15 jaar vir poging tot moord en lewenslange tronkstraf vir verkragting. Tshikane het ŉ 45-jarige vrou op 2 Maart 2012 ontvoer en by sy huis in Ga-Rankuwa gyselaar gehou. “Hy het haar met ŉ warm mes en kookwater gemartel en herhaaldelik verkrag,” het Nkoadi gesê. Sy kon uiteindelik daarin slaag om te ontsnap en het die polisie in kennis gestel. Kol Frans Manyaka, stasiebevelvoerder van Ga-Rankuwa, het die ondersoekbeampte geloof vir sy toewyding aan die saak.